pythainlp/thai-wiki-dataset-v4 huggingface dataset:
แมโครมีเดีย

แมโครมีเดีย (Macromedia) เป็นอดีตบริษัทพัฒนาซอฟต์แวร์ด้านกราฟิกส์และเว็บไซต์ ปัจจุบันถูกซื้อไปโดยบริษัทอะโดบี ผลิตภัณฑ์ที่เป็นที่รู้จักได้แก่ แมโครมีเดีย สตูดิโอ ซึ่งในขณะนี้พัฒนามาถึงรุ่นที่ 8 บริษัทแมโครมีเดียก่อตั้งขึ้นเมื่อ ค.ศ. 1992 โดยเป็นการรวมตัวของ บริษัทอาเทอร์แวร์ (ผู้สร้าง ซอฟต์แวร์อาเทอร์แวร์) และ แมโครมายด์-พาราคอมพ์ (ผู้สร้าง แมโครมายด์ ไดเร็กเตอร์) ปัจจุบันมีสาขาใหญ่ในเมืองซานฟรานซิสโก รัฐแคลิฟอร์เนีย โดยเป็นส่วนหนึ่งของ อะโดบี
ในปีค.ศ. 2003, แมโครมีเดียได้รวมเอาบริษัทผู้สร้างโปรแกรมประชุมผ่านเว็บชื่อ พลีซีเดีย และสานต่อเพื่อพัฒนาและเปลี่ยนมันให้ทำงานในฐานระบบแฟลซ ซึ่งสามารถทำงานได้ทำการประชุมและแสดงงานนำเสนอผลิตภัณฑ์ได้พร้อมกัน ภายใต้แบนล์ บรีซ. ในปีถัดมา, แมโครมีเดียยังรวมบริษัททางด้านสร้างคู่มือช่วยเหลือ eHelp Corporation, ซึ่งมีผลิตภัณฑ์อย่าง โรโบเฮลป์, โรโบเดโม (ซึ่งตอนนี้ถูกพัฒนาเป็น แคปติเวต) , และ โรโบอินโฟ.
ในวันที่ 18 เมษายน, ค.ศ. 2005, อะโดบีซิสเต็ม ประกาศสัญญาซื้อแมโครมีเดียด้วยจำนวนเงินกว่า $3.4 พันล้านดอนลาร์ ซึ่งการรวมบริษัทอย่างเป็นทางการเมื่อ 3 ธันวาคม ค.ศ. 2005
ผลิตภัณฑ์ซอฟต์แวร์ของแมโครมีเดีย.
สำหรับอนาคตของแมโครมีเดียสามารถดูเพิ่มเติมได้ที่ อะโดบีซิสเต็มส์
โรคกลัว

โรคกลัว, อาการกลัว หรือ โฟเบีย ("กลัว") เป็นความกลัวชนิดที่ไม่ปกติ มักจะเกิดกับความกลัวสิ่งของ บุคคล การกระทำ หรือเหตุการณ์ต่าง ๆ การกลัวมีความรุนแรงทางอารมณ์ เป็นพฤติกรรมเชิงอารมณ์ที่รุนแรงที่จะปฏิเสธต่อสิ่งเร้าต่าง ๆ ภายนอกที่จะทำให้เกิดอันตรายแก่ตนเอง
โฟเบียนี้จะแตกต่างกับความกลัว (Fear) ที่ไม่มีการแสดงอารมณ์ที่รุนแรง อย่างการร้องไห้ฟูมฟายหรืออาเจียน และแตกต่างกับความวิตกกังวล เพราะกรณีของโฟเบียเรารู้ว่าตัวเรากลัวอะไร แต่เราไม่รู้ว่าเราเป็นกังวลในเรื่องอะไร
สวนสันติชัยปราการ

สวนสันติชัยปราการ เป็นสวนสาธารณะระดับชุมชนเมือง สร้างบนพื้นที่ประมาณ 8 ไร่เศษ บริเวณโดยรอบป้อมพระสุเมรุ ช่วงปลายถนนพระอาทิตย์ ติดกับแม่น้ำเจ้าพระยา บริเวณปากคลองบางลำพู จัดสร้างขึ้นเนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยภายในบริเวณสวนมี พระที่นั่งสันติชัยปราการ ที่มีตราสัญลักษณ์งานเฉลิมพระเกียรติมาประดับไว้ พร้อมกับท่ารับเสด็จขึ้นลงเรือพระที่นั่ง เพื่อน้อมเกล้าฯ ถวายเป็นที่จัดพระราชประเพณีต่าง ๆ ที่เกี่ยวกับแม่น้ำเจ้าพระยา
สวนแห่งนี้มีทัศนียภาพของคุ้งแม่น้ำเจ้าพระยาที่สวยงามมาก นับเป็นสวนสาธารณะเพียงไม่กี่แห่งของกรุงเทพมหานคร ที่เปิดโอกาสให้ประชาชนได้ชื่นชมบรรยากาศริมแม่น้ำ และสามารถชมขบวนพยุหยาตราทางชลมารคในพระราชพิธีถวายผ้าพระกฐินได้อย่างชัดเจน
สวนสาธารณะสันติชัยปราการ นับเป็นตัวอย่างที่ดีของการพัฒนาเมืองเก่าที่มีประวัติศาสตร์และโบราณสถาน นับเป็นนันทนสถานเอนกประสงค์ที่ได้ประโยชน์ใช้สอยทั้งด้านการพักผ่อนหย่อนใจ การศึกษา และการอนุรักษ์ (ป้อมพระสุเมรุ) พื้นที่โดยรอยได้รับการออกแบบให้สามารถใช้เป็นที่ออกกำลังกายได้หลายประเภท เช่น การเต้นแอโรบิค รำมวยจีน สามารถเป็นสถานที่จัดงานของท้องถิ่นและรัฐบาล เช่น พิธีต้อนรับแขกจากต่างประเทศ รวมทั้งด้านวัฒนธรรม เช่น พิธีลอยกระทง สงกรานต์ เป็นต้น
นอกจากตัวป้อมแล้ว ในบริเวณสวนแห่งนี้ยังมี “ต้นลำพู” ดั้งเดิมอันเป็นที่มาของชื่อ “บางลำพู” ต้นสุดท้ายที่ยังหลงเหลือไว้ให้ศึกษาอีกด้วย ที่อยู่มานานตั้งแต่ก่อนมีสร้างสวนและพระที่นั่งฯ แต่ทว่าในเหตุการณ์น้ำท่วมเมื่อปี พ.ศ. 2554 ต้นลำพูต้นนี้ได้ตายลง ทางกรุงเทพมหานคร (ก.ท.ม.) ได้มาตัดทิ้งจนเหลือแต่ตอ
ผิวกำลังสอง

ผิวกำลังสอง หรือ ควอดริก  ในทางคณิตศาสตร์ หมายถึง ผิว (hypersurface) ใน "D" มิติ ซึ่งกำหนดโดยคำตอบหรือทางเดินรากของสมการพหุนามกำลังสอง (quadratic polynomial) ถ้าเราพิจารณาพิกัด <math>\{x_0, x_1, x_2, \ldots, x_D\}</math> ผิวกำลังสองถูกกำหนดด้วยสมการพีชคณิตดังต่อไปนี้
<math>
\sum_{i,j=0}^D Q_{i,j} x_i x_j + \sum_{i=0}^D P_i x_i + R = 0
</math>
โดย "Q" คือ เมทริกซ์ มิติ "D"+1 และ "P" คือ เวกเตอร์ มิติ "D"+1 และ "R" คือ ค่าคงที่ ค่าของ "Q", "P" และ "R" มักกำหนดเป็นจำนวนจริงหรือจำนวนเชิงซ้อน แต่อาจเป็นค่าฟีลด์ใด ๆ โดยทั่วไปแล้วคำตอบหรือทางเดินรากของกลุ่มของพหุนามนั้นเรียกว่าประเภทเชิงพีชคณิต (algebraic variety) ซึ่งเป็นสาขาหนึ่งของเรขาคณิตเชิงพีชคณิต (algebraic geometry) ควอดริกนั้นเป็นประเภทหนึ่งของประเภทเชิงพีชคณิต และประเภทของภาพฉายนั้นจะสมสัณฐานกับการตัดกันของควอดริก
สมการบรรทัดฐานของผิวกำลังสองใน 3 มิติ และมีจุดศูนย์กลางที่ (0,0,0) คือ
<math>
\pm {x^2 \over a^2} \pm {y^2 \over b^2} \pm {z^2 \over c^2}=1
</math>
โดยการย้ายตำแหน่งและหมุนรูปผิวกำลังสองทุกรูป สามารถแปลงให้อยู่ในรูปบรรทัดฐานได้ ในปริภูมิแบบยุคลิดสามมิติ ผิวกำลังสองนี้จะมีรูปบรรทัดฐาน 16 รูป โดยมีรูปแบบที่น่าสนใจดังต่อไปนี้:
ภาคขยายของผิวกำลังสอง.
นอกเหนือจากรูปแบบผิวกำลังสองมาตรฐานที่ได้กล่าวถึงไปแล้ว ยังมีการดัดแปลงรูปแบบของสมการพื้นผิวดังกล่าวเพื่อใช้ในการแทนรูปทรงเรขาคณิตที่ซับซ้อนขึ้น เช่น ซุปเปอร์ควอดริก และไฮเปอร์ควอดริก
ซุปเปอร์ควอดริก.
สมการบรรทัดฐานของซุปเปอร์ควอดริกที่มีจุดศูนย์กลางที่ (0,0,0) คือ
<math>
\left ({ x^2 \over a^2} \right) ^{1 \over \epsilon_1} + \left ({y^2 \over b^2} \right) ^{1 \over \epsilon_2} + \left ({z^2 \over c^2} \right) ^{1 \over \epsilon_3}=1
</math>
หรือ ในรูป
โดย <math>{-\pi \over 2} \le \phi \le {\pi \over 2}</math> และ <math>-\pi \le \theta < \pi</math>
สิ่งที่ซุปเปอร์ควอดริกแตกต่างไปจากผิวกำลังสองคือ เลขยกกำลัง <math>\, \epsilon_1,\ \epsilon_2,\ \epsilon_3 \,</math> โดยที่ค่า <math>\, \epsilon_1\,</math> และ <math>\, \epsilon_2\,</math> นั้นมีผลต่อรูปร่างในแนวนอน ส่วน <math>\, \epsilon_3 \,</math> นั้นผลต่อรูปร่างในแนวตั้ง ดังแสดงในรูปด้านล่าง
ไฮเปอร์ควอดริก.
ไฮเปอร์ควอดริกเป็นส่วนที่ขยายต่อจากซุปเปอร์ควอดริกให้มีความสามารถในการจำลองผิวที่ซับซ้อนยิ่งขึ้น โดยซุปเปอร์ควอดริกนั้นเป็นเพียงกรณีพิเศษของไฮเปอร์ควอดริก ไฮเปอร์ควอดริกนั้นสามารถเขียนในรูปสมการทางคณิตศาสตร์ดังต่อไปนี้
<math>\sum_{i=1}^{N}
ภาษาเพิร์ล

ภาษาเพิร์ล  (ย่อมาจาก Practical Extraction and Report Language) เป็นภาษาโปรแกรมแบบไดนามิก พัฒนาโดยนายแลร์รี วอลล์ (Larry Wall) ในปี ค.ศ. 1987 เพื่อใช้งานกับระบบปฏิบัติการยูนิกซ์ 
ภาษาเพิร์ล นั้นถูกออกแบบมาให้ใช้งานได้ง่าย โครงสร้างของภาษาจึงไม่ซับซ้อน มีลักษณะคล้ายกับภาษาซี นอกจากนี้เพิร์ลยังได้แนวคิดบางอย่างมาจากเชลล์สคริปต์, ภาษา AWK, sed และ Lisp
ปัจจุบันเวอร์ชันล่าสุดคือ 5.18.0
โครงสร้างของภาษา.
ตัวอย่างการเขียนโปรแกรม Hello World ด้วยภาษาเพิร์ล
บรรทัดแรกเป็นการประกาศให้ระบบปฏิบัติการค้นหาตัวแปลภาษาเพิร์ลตามตำแหน่งที่ระบุ ส่วนบรรทัดที่สองเป็นการพิมพ์ข้อความ (หรือสตริง) ว่า "Hello, world!" และสัญลักษณ์ในการขึ้นบรรทัดใหม่ออกมา ตามด้วยความเห็นหรือคอมเมนต์ว่า '\n' is a 'newline' ในบรรทัดเดียวกัน สำหรับรุ่น 5.10 สามารถเขียนได้อีกแบบว่า
ตัวแปร.
ภาษาเพิร์ลมีตัวแปรอยู่ 4 ชนิด ได้แก่
ภาษาฟอร์แทรน

ภาษาฟอร์แทรน (อดีตเขียนเป็น FORTRAN) เป็นภาษาโปรแกรมที่ใช้ในจุดประสงค์ทั่วไป ภาษาคอมไพล์เชิงคำสั่งที่ใช้ในการคำนวณเลขและวิทยาการคำนวณ
เดิมฟอร์แทรนพัฒนาโดยไอบีเอ็ม ในคริสต์ทศวรรษ 1950 เพื่อใช้ในทางวิทยาศาสตร์และวิศวกรรม ต่อมาจึงครอบคลุมถึงวิทยาการคำนวณ มีการใช้งานภาษานี้มามากกว่าหกทศวรรษในศาสตร์ที่เน้นการคำนวณ เช่น การพยากรณ์อากาศเชิงตัวเลข, ระเบียบวิธีไฟไนต์เอลิเมนต์, พลศาสตร์ของไหลเชิงคณนา, ธรณีฟิสิกส์, ฟิสิกส์เชิงคำนวณ, ผลิกศาสตร์ และเคมีการคำนวณ ภาษานี้เป็นภาษายอดนิยมสำหรับ High performance computing และใช้ในโปรแกรมที่วัดเปรียบเทียบสมรรถนะและจัดอันดับซูเปอร์คอมพิวเตอร์ที่เร็วที่สุดในโลก
เค้าโครงของฟอร์แทรนเป็นฐานของภาษาโปรแกรมอื่น ๆ เช่น ภาษาเบสิก ที่มีฐานจาก FORTRAN II ในเดือนสิงหาคม ค.ศ. 2021 ฟอร์แทรนอยู่ในอันดับที่ 13 ของดัชนี TIOBE ซึ่งเป็นตัววัดความนิยมของภาษาโปรแกรม ภาษานี้ไต่ขึ้นไป 29 อันดับจากอันดับที่ 42 ในเดือนสิงหาคม ค.ศ. 2020
ไฟร์วอลล์

ไฟร์วอลล์ (อังกฤษ: firewall; ศัพท์บัญญัติ ด่านกันบุกรุก) คือซอฟต์แวร์หรือฮาร์ดแวร์ในระบบเครือข่าย หน้าที่ของไฟร์วอลล์ คือ เป็นตัวกรองข้อมูลสื่อสาร โดยการกำหนดกฎระเบียบมาบังคับใช้ โดยเฉพาะเรื่องของการดูแลระบบเครือข่าย และความผิดพลาดของการปรับแต่งอาจส่งผลทำให้ไฟล์วอลล์มีช่องโหว่ และนำไปสู่สาเหตุของการโจรกรรมข้อมูลทางคอมพิวเตอร์ได้
หลักการทำงานของไฟร์วอลล์.
ไฟร์วอลล์ จะคอยตรวจสอบข้อมูลต่าง ๆ ระหว่างเครือข่าย หรือ ระหว่างเครื่องคอมพิวเตอร์ต่าง ๆ ซึ่งคอยป้องกันการโจมตี สแปม และผู้บุกรุกต่าง ๆ ที่ไม่หวังดีต่อระบบ
ไฟร์วอลล์ จะเปรียบเสมือนยามเฝ้าประตู ที่คอยตรวจสอบผู้เข้าออกต่าง ๆ ในสถานที่นั้น ๆ
สิทธิในการเข้าถึงข้อมูล.
ไฟร์วอลล์ ในองค์กรต่าง ๆ นั้นได้มีการตั้งสิทธ์ ในการตรวจสอบและกลั่นกรองข้อมูล หลัก ๆ 2 ประเภท คือ
แหล่งข้อมูลอื่น.
เว็บไซต์ตรวจสอบไฟร์วอลล์ออนไลน์.
เว็บไซต์ด้านล่างนี้ให้บริการตรวจสอบความปลอดภัยของไฟร์วอลล์ของคุณได้ แต่โปรดระวังความเสียหายแก่ระบบของท่านได้ เพื่อความปลอดภัยให้ใช้เครื่องมืออย่างเช่น Nmap
รางวัลฮิวโก

รางวัลฮิวโก (Science Fiction Achievement Award) เป็นรางวัลสำหรับนักเขียนนิยายแนววิทยาศาสตร์และแฟนตาซีซึ่งจัดขึ้นเป็นประจำทุกปี ตั้งขึ้นเพื่อเป็นเกียรติตามชื่อ ฮิวโก เจิร์นสแบค ผู้ก่อตั้งนิตยสารนิยายไซไฟในยุคแรกๆ คือ "Amazing Stories" มีการมอบรางวัลครั้งแรกในปี พ.ศ. 2498
รางวัลนี้มีการมอบให้ทุกปี โดย The World Science Fiction Society (WSFS) โดยพิจารณาการเสนอชื่อ และลงคะแนนนิยมในงาน World Science Fiction Convention (Worldcon) ซึ่งสมาชิกจะพิจารณาจากผลงานที่ปรากฏในปีก่อนหน้าที่จะมีงาน ทั้งนี้สมาชิกสามารถเลือก "ไม่ลงคะแนน" ให้กับผลงานใดเลยก็ได้ ในบางปีจึงไม่มีการมอบรางวัลเนื่องจากไม่มีผลงานที่โดดเด่นเพียงพอ
สำหรับรางวัลฮิวโกประจำปี พ.ศ. 2551 จัดขึ้น ในวันที่ 9 สิงหาคม ที่เมืองเดนเวอร์ รัฐโคโลราโด ประเทศสหรัฐอเมริกา
ในประเทศไทยก็มีนักเขียนไทยที่เคยได้รับการเสนอชื่อเข้าชิงรางวัลฮิวโกนี้ คือ คุณสมเถา สุจริตกุล
รางวัลเนบิวลา

รางวัลเนบิวลา  ได้มาจากการลงคะแนนเสียงของบรรดาสมาชิก Science Fiction and Fantasy Writers of America, Inc. ซึ่งส่วนใหญ่เป็นนักเขียนนิยายวิทยาศาสตร์ (Sci-Fi) แฟนตาซีที่มีชื่อเสียง พิจารณามอบกันทุกปีโดยเริ่มมอบครั้งแรกในปี ค.ศ. 1965
หนังสือที่ได้รับรางวัลและหนังสือที่ได้รับการเสนอชื่อ.
1 ได้รับรางวัลฮิวโกด้วย
เชิงอรรถ.
<templatestyles src="Reflist/styles.css" />
อำเภออาจสามารถ

อาจสามารถ เป็นอำเภอหนึ่งในจังหวัดร้อยเอ็ด อยู่ห่างจากตัวเมืองร้อยเอ็ด 34 กิโลเมตร
ประวัติ.
อำเภออาจสามารถตั้งขึ้นเมื่อ พ.ศ. 2440 ในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) เมื่อครั้งพระเจ้าบรมวงศ์เธอ กรมหลวงสรรพสิทธิ์ประสงค์ ข้าหลวงต่างพระองค์ สำเร็จราชการ มณฑลตะวันออกเฉียงเหนือ เสด็จมาตรวจราชการที่เมืองร้อยเอ็ด ทรงทราบว่าบ้านสั้น เขตแขวงเมืองสุวรรณภูมิ ซึ่งเป็นที่ตั้งอำเภออาจสามารถปัจจุบัน เป็นหมู่บ้านที่อยู่ระหว่างเมืองสุวรรณภูมิ กับเมืองร้อยเอ็ด มีผู้ร้ายชุกชุมมาก จึงโปรดเกล้าฯ ให้ตั้งเป็นอำเภอขึ้น เพื่อปราบปรามโจรผู้ร้ายดังกล่าว โดยให้ข้าหลวงกำกับเมืองสุวรรณภูมิ เป็นนายอำเภอท่านแรกคือ ขุนมัณฑลานุการ(ชม) อำเภออาจสามารถ แต่เดิมนั้นชื่อ อำเภอสระบุศย์ ซึ่งตั้งตามชื่อลักษณะของหนองน้ำ ที่อยู่หลังที่ว่าการอำเภอ (ปัจจุบันหนองน้ำนี้มีชื่อว่า หนองหูลิง) แต่ก่อนนั้นหนองน้ำแห่งนี้ มีดอกบัวสีแดงขึ้นอยู่เต็ม เมื่อตั้งอำเภอครั้งแรกจึงขนานนามว่า อำเภอสระบุศย์ ต่อมาในปี พ.ศ. 2456 ร.ต.ท.อุ่ม ภมรสูตร นายอำเภอสมัยนั้นเห็นว่าราษฏรส่วนใหญ่ขาดความรู้ ความสามารถในด้านต่างๆ เนื่องจากขาดการศึกษาไม่กระตือรือร้นในกิจกรรมต่างๆ โดยเฉพาะอย่างยิ่งขาดความร่วมมือ ร่วมใจในการพัฒนาทั้งต่อกิจการของราษฏรด้วยกันเองและกับทางราชการจะประกอบการสิ่งสดก็ไม่สำเร็จ ดังนั้น เพื่อเป็นการกระตุ้นเตือนให้ราษฏรตื่นตัว และมีความกระตือรือร้นในการพัฒนากิจกรรมต่างๆ ให้สำเร็จลุล่วงไปด้วยดี ประจวบเหมาะกับเวลานั้นทางราชการได้ยุบอำเภออาจสามารถ แขวงเมืองกาฬสินธุ์ ลงเป็นตำบล จึงเอานาม “อาจสามารถ“ แทนชื่อเมืองสระบุศย์ และให้ขึ้นตรงต่อเมืองร้อยเอ็ด ในปี พ.ศ. 2456 และต่อมาก็คืออำเภออาจสามารถ จังหวัดร้อยเอ็ดในปัจจุบัน
ที่ตั้งและอาณาเขต.
อำเภออาจสามารถตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังนี้
การแบ่งเขตการปกครอง.
การปกครองส่วนภูมิภาค.
อำเภออาจสามารถแบ่งพื้นที่การปกครองออกเป็น 10 ตำบล 139 หมู่บ้าน ได้แก่
การปกครองส่วนท้องถิ่น.
ท้องที่อำเภออาจสามารถประกอบด้วยองค์กรปกครองส่วนท้องถิ่น 11 แห่ง ได้แก่
ภูมิศาสตร์.
อาจสามารถมีสภาพพื้นที่โดยทั่วไปเป็นที่ราบสูง ป่าไม้เป็นป่าโปร่ง ลักษณะดินปนทราย และมีฝนตกน้อย ป่าสงวนในเขตอำเภอมีสองแห่ง ได้แก่ ป่าคำใหญ่-คำขวาง มีพื้นที่ 17,431 ไร่ และป่าดงหนองกล้า มีพื้นที่ 6,562 ไร่ เป็นป่าโปร่ง ส่วนแหล่งน้ำสำคัญของอำเภอนี้ คือ แม่น้ำชี ลำห้วยยางเฌอ และลำห้วยไส้ไก่
ประชากร.
ประชากรทั้งสิ้น 75,463 คน เป็นชาย 37,667 คน และหญิง 37,796 คน มีครัวเรือนทั้งหมด 15,968 ครัวเรือน ส่วนใหญ่ประกอบอาชีพเกษตรกรรมและหัตถกรรม
ไอที สแควร์

ไอที สแควร์  เป็นศูนย์การค้าเกี่ยวกับคอมพิวเตอร์ และเทคโนโลยีสารสนเทศ เหมือนกับพันธุ์ทิพย์พลาซ่า ,เซียร์ รังสิต
ที่ตั้งและอาณาเขต.
ตั้งอยู่ที่แยกหลักสี่ บนถนนแจ้งวัฒนะ ตัดกับ ถนนกำแพงเพชร 6 ถนนวิภาวดีรังสิต แขวงตลาดบางเขน เขตหลักสี่ และริมทางรถไฟสายเหนือ ใกล้กับสถานีรถไฟหลักสี่ 
ประวัติ.
เปิดทำการเมื่อวันที่ 23 ธันวาคม พ.ศ. 2548 โดยมุ่งเน้นในการขายสินค้าเกี่ยวกับคอมพิวเตอร์ และ เทคโนโลยีสารสนเทศ แต่ยังคงมีส่วนบันเทิงเพื่อคนทั่วไปอยู่ด้วยเช่นกัน โดยได้รับการสนับสนุนและให้คำปรึกษาการดำเนินโครงการจากเขตอุตสาหกรรมซอฟต์แวร์ประเทศไทย
ก่อนหน้านี้ ไอที สแควร์ เคยเป็นศูนย์การค้าที่มีชื่อว่า "หลักสี่ พลาซ่า" โดยเคยเกิดเหตุการณ์เพลิงไหม้ในปี พ.ศ. 2536 ทำให้ปิดตัวลงชั่วคราวและได้กลับมาให้บริการใหม่
มืออสูรล่าปิศาจ

มืออสูรล่าปีศาจ เป็นการ์ตูนญี่ปุ่นที่แต่งโดย โช มาคุระ และวาดโดย ทาเคชิ โอกาโนะ เริ่มลงตีพิมพ์ในนิตยสารโชเน็นจัมป์รายสัปดาห์ ตั้งแต่ฉบับที่ 38 พ.ศ. 2536 จนถึงฉบับที่ 26 พ.ศ. 2542 เนื้อเรื่องเป็นแนวตลกขบขัน เกี่ยวกับ คุณครูนูเบ ผู้ใช้ "มืออสูร" ปกป้องเหล่านักเรียนให้พ้นจากเงื้อมมือของวิญญาณร้ายและภูตผีปีศาจ ซึ่งได้รับความนิยมอย่างมากจนมีการสร้างเป็นอนิเมะ โดยเริ่มออกอากาศที่ประเทศญี่ปุ่น ทางสถานีทีวีอาซาฮิ ตั้งแต่วันที่ 13 เมษายน พ.ศ. 2539 จนถึงวันที่ 21 มิถุนายน พ.ศ. 2540 มีความยาวทั้งสิ้น 48 ตอน ส่วนตอนที่ 49 "เรื่องราวของมืออสูรนูเบ" ซึ่งเป็นตอนพิเศษ ได้ออกอากาศในวันที่ 7 สิงหาคม พ.ศ. 2540 นอกจากนี้ยังมีตอนพิเศษที่ฉายในโรงภาพยนตร์ 3 ตอน และจัดจำหน่ายในรูปแบบ ออริจินัลวิดีโอแอนิเมชัน อีก 3 ตอนด้วย
ในประเทศไทย มืออสูรล่าปีศาจ ได้ลงตีพิมพ์ในนิตยสารซีคิดส์ ของสำนักพิมพ์สยามอินเตอร์คอมิกส์ ส่วนฉบับอนิเมะ ออกวางจำหน่ายในรูปแบบวีซีดีลิขสิทธิ์โดย TIGA
เนื้อเรื่อง.
ฮิโรชิ นักเรียนระดับชั้น ป.5 ย้ายเข้ามาเรียนที่โรงเรียนประถมโดโมริ เนื่องจากปัญหาทางด้านนิสัยส่วนตัว ฮิโรชิได้อยู่ในห้อง ป.5/3 ซึ่งมีครูประจำชั้นชื่อ "นูเอโนะ เมสุเกะ" ซึ่งมีข่าวลือว่าเป็นอาจารย์ที่มีพลังวิญญาณ ทีแรกฮิโรชิก็ไม่เชื่อคิดว่าเป็นเรื่องงมงาย แต่ครูนูเอโนะ หรือที่เหล่านักเรียนในชั้นเรียกว่า "นูเบ" ก็พิสูจน์ให้เห็นว่าสิ่งที่เหล่านักเรียนลือกันนั้นเป็นเรื่องจริง นูเบ ใช้มืออสูรที่อยู่ข้างซ้ายช่วยกำจัดปีศาจที่สิงอยู่ในตัวฮิโรชิซึ่งเป็นสาเหตุที่ทำให้ฮิโรชิเป็นเด็กก้าวร้าวได้สำเร็จ จึงทำให้ฮิโรชินับถือในตัวของนูเบเป็นอย่างมาก
สิ่งที่นูเบใช้เป็นเครื่องมือในการจัดการเหล่าภูติผีปีศาจนั่นก็คือ "มืออสูร" ซึ่งมืออสูรนี้ก็คือปีศาจที่แข็งแกร่ง แต่ถูกสะกดจากอาจารย์มินาโกะ อาจารย์ของนูเบสมัยประถม ซึ่งนูเบมีความหวังที่ต้องการจะช่วยให้วิญญาณของอาจารย์มินาโกะออกจากมืออสูร เพื่อที่จะได้ไปสู่สุคติ นูเบได้เจอกับคู่ต่อสู้ที่แข็งแกร่งสูสีกับตนคือปีศาจจิ้งจอกทามาโมะ ซึ่งต้องการหัวกะโหลกของฮิโรชิเพื่อให้วิชาแปลงร่างของเขาบรรลุผลสำเร็จ แม้ว่าทามาโมะจะแข็งแกร่ง แต่เขาก็แพ้ให้กับนูเบ ทำให้ทามาโมะเปลี่ยนจุดประสงค์มาเป็นศึกษาความลับของความแข็งแกร่งของพลังที่นูเบใช้ปกป้องนักเรียน และจากศัตรูก็เปลี่ยนมาเป็นคู่แข่ง หลายครั้งที่ทั้งคู่ร่วมมือกันกำจัดปีศาจ
นอกจากทามาโมะแล้ว นูเบยังต้องผจญกับเจ้าหญิงหิมะชื่อยูคิเมะ ที่ตามตื๊ออยู่ตลอดเวลาด้วย แต่ทั้งคู่ก็เป็นคู่หูที่เข้าขากันเป็นอย่างดี ยูคิเมะนั้นรักนูเบอย่างสุดหัวใจ แต่นูเบยังไม่ยอมรับยูคิเมะเสียที วันหนึ่ง ปีศาจบากิที่อยู่ในมืออสูรของนูเบได้ออกมาจากมือของนูเบ ปีศาจร้ายที่แข็งแกร่งที่สุด นูเบร่วมมือกับทามาโมะแล้วก็ยูคิเมะเข้าต่อสู้แต่ก็ไม่อาจต้านทานความแข็งแกร่งของบากิได้เลยแม้แต่น้อย แต่เนื่องจากว่านูเบได้ความช่วยเหลือจากมิงกิ ซึ่งเป็นน้องสาวของบากิ ทำให้บากิซึ่งแม้เป็นปีศาจแต่ก็ไม่อยากจะทำร้ายน้องสาวตัวเองยอมสงบลง และกลับไปเป็นมืออสูรของนูเบอีกครั้ง
เวลาผ่านไป 1 ปี มีจดหมายมาจากโรงเรียนอื่นมาขอให้นูเบย้ายไปสอนที่นั่น เนื่องจากมีผีร้ายมากมาย เพื่อปกป้องเด็กนักเรียน นูเบจึงจำใจต้องอำลาจากเด็กนักเรียนที่เขารักและผูกพัน โดยเขาย้ายไปพร้อมกับยูคิเมะ ซึ่งทั้งคู่ได้แต่งงานกัน และการผจญภัยครั้งใหม่ของนูเบก็จะเริ่มต้นอีกครั้งที่โรงเรียนใหม่แห่งนั้น
ตัวละคร.
"ดูรายละเอียดเพิ่มเติมในตัวละครในเรื่องมืออสูรล่าปีศาจ"
ซูเฟนทานิล

ซูเฟนทานิล  เป็นยาที่ถูกจัดอยู่ในกลุ่มยาบรรเทาปวดประเภทโอปิออยด์ ในหลายประเทศใช้ชื่อว่า Sufentanyl 
ซูเฟนทานิลถูกทำตลาดในชื่อทางการค้าที่แตกต่างกันหลายชื่อเช่น ซูเฟนตา (Sufenta) ข้อบ่งใช้หลักของยาตัวนี้คือ ใช้บรรเทาอาการปวดในคนไข้วิกฤตบริบาลและคนไข้ผ่าตัดโดยใช้ในช่วงเวลาสั้นๆ มันมีคุณสมบัติในการทำให้สงบช่วยบรรเทาปวด และระงับความรู้สึกในระหว่างการผ่าตักได้ดี
ช่องทางการให้ยา.
โดยการฉีดเข้าเส้นภายใต้การดูแลของแพทย์อย่างใกล้ชิดเพราะยาตัวนี้มีผลข้างเคียงกดการหายใจ และอาจเป็นสาเหตุให้หยุดการหายใจได้
การสมรส

การสมรส เป็นการรวมกันทางสังคมหรือสัญญาตามกฎหมายระหว่างคู่สมรสที่สร้างสิทธิและข้อผูกพันระหว่างคู่สมรสด้วยกัน ระหว่างคู่สมรสและบุตร และระหว่างคู่สมรสกับญาติโดยการสมรส นิยามของการสมรสแตกต่างกันไปในแต่ละวัฒนธรรม แต่โดยหลักแล้วเป็นสถาบันซึ่งความสัมพันธ์ระหว่างบุคคล ซึ่งมักเป็นความสัมพันธ์แบบใกล้ชิดหรือความสัมพันธ์ทางเพศ ได้รับการรับรอง เมื่อนิยามอย่างกว้าง การสมรสถูกพิจารณาว่าเป็นวัฒนธรรมสากล ในหลายวัฒนธรรม การสมรสถูกทำให้เป็นทางการผ่านพิธีแต่งงาน ในแง่ของการรับรองตามกฎหมาย รัฐเอกราชและเขตอำนาจอื่นส่วนมากจำกัดการสมรสไว้เฉพาะระหว่างคู่สมรสต่างเพศหรือสองบุคคลที่มีเพศภาวะตรงข้ามกันในสองเพศภาวะ (gender binary) และบางรัฐเอกราชและเขตอำนาจอื่นอนุญาตการสมรสที่มีภรรยาหลายคนได้ นับแต่ปี 2543 หลายประเทศและบางเขตอำนาจอื่นอนุญาตให้การสมรสเพศเดียวกันชอบด้วยกฎหมาย ในบางวัฒนธรรม แนะนำหรือบังคับให้มีการสมรสก่อนมีกิจกรรมทางเพศใด ๆ
บุคคลสมรสด้วยหลายเหตุผล มีทั้งทางกฎหมาย สังคม ลิบิโด อารมณ์ การเงิน จิตวิญญาณและศาสนา การสมรสสามารถกระทำในพิธีทางกฎหมายฝ่ายฆราวาส หรือทางฝ่ายศาสนาก็ได้ โดยปกติการสมรสสร้างข้อผูกพันที่เป็นนามธรรมหรือทางกฎหมายระหว่างปัจเจกบุคคลที่เกี่ยวข้อง บางวัฒนธรรมอนุญาตให้เลิกการสมรสได้ผ่านการหย่าร้างหรือการเพิกถอนการสมรส การสมรสที่มีคู่ครองหลายคนอาจยังเกิดขึ้นแม้จะมีกฎหมายประจำชาติก็ตาม
รัฐ องค์การ ฝ่ายศาสนา กลุ่มชนเผ่า ชุมชนท้องถิ่นหรือผู้เท่าเทียมกันสามารถรับรองการสมรสได้ มักถูกมองว่าเป็นสัญญา การสมรสตามกฎหมายเป็นมโนทัศน์ทางกฎหมายที่มองการสมรสว่าเป็นสถาบันของรัฐโดยไม่เกี่ยวข้องกับศาสนา ตามกฎหมายการสมรสของเขตอำนาจ การบังคับสมรส (forced marriage) มิชอบด้วยกฎหมายในบางเขตอำนาจ
นนทรี

นนทรี (ชื่อวิทยาศาสตร์: "Peltophorum pterocarpum") เป็นไม้ยืนต้นในวงศ์ถั่ว ทรงพุ่มสูงได้ถึง 25 เมตร กึ่งผลัดใบ เรือนยอดรูปร่ม แผ่กว้าง ใบเป็นใบประกอบขนนกสองชั้นรูปไข่ ออกดอกเป็นช่อตั้งขนาดใหญ่ที่ปลายกิ่ง สีเหลือง มีกลิ่นหอมอ่อน ๆ ออกดอกในฤดูแล้งช่วงเดือนมีนาคม-มิถุนายน
นนทรีมีชื่อพื้นเมืองอื่นอีก ดังนี้ กระถินแดง (ตราด) กระถินป่า (ตราด, สุโขทัย) และสารเงิน (เชียงใหม่, เหนือ)
ลักษณะทางพฤกษศาสตร์.
ต้นนนทรี เป็นต้นไม้ที่มีถิ่นกำเนิดในอินเดียภาคตะวันออกและภาคใต้ รวมไปถึงประเทศศรีลังกา เอเชียตะวันออกเฉียงใต้รวมทั้งประเทศไทยไปจนถึงประเทศฟิลิปปินส์ และทวีปออสเตรเลียตอนเหนือ โดยจัดเป็นไม้ยืนต้นขนาดกลาง ลำต้นค่อนข้างเปลาตรง มีความสูงของต้นประมาณ 8-15 เมตร ลำต้นแตกกิ่งก้านเป็นพุ่มทรงเรือนยอดแผ่กว้างเป็นรูปร่มหรือเป็นทรงกลมกลาย ๆ เปลือกลำต้นเป็นสีเทาอมสีดำ เปลือกค่อนข้างเรียบ และอาจแตกเป็นสะเก็ดเล็ก ๆ ตามกิ่งก้านอ่อนมีขนละเอียดสีน้ำตาลแดงปกคลุมอยู่ ส่วนกิ่งแก่เกลี้ยง ขยายพันธุ์ด้วยวิธีการเพาะเมล็ด ขึ้นได้ในดินทั่วไป ชอบความชื้นปานกลางและแสงแดดเต็มวัน เป็นต้นไม้ที่มักผลัดใบเมื่อมีอากาศแห้งแล้ง ชอบขึ้นตามป่าชายหาด
ใบนนทรี ใบออกเป็นช่อเรียงสลับเวียนกันถี่ ๆ ใบเป็นใบประกอบแบบขนนกสองชั้น ออกเรียงเวียนสลับหนาแน่นที่ปลายกิ่ง ช่อหนึ่งยาวประมาณ 20-27 เซนติเมตร มีใบย่อยที่ออกตรงข้ามกันเป็นคู่ ๆ ประมาณ 9-13 คู่ แขนงย่อยคู่ต้น ๆ จะสั้นกว่าคู่ถัดไป และคู่ที่อยู่ปลายช่อก็จะสั้นเช่นกัน ลักษณะของใบย่อยเป็นรูปขอบขนาน ปลายใบมนหรือหยักเว้าเล็กน้อย โคนใบมนเบี้ยว ส่วนขอบใบเรียบ ใบมีขนาดกว้างประมาณ 0.5 เซนติเมตรและยาวประมาณ 1-1.5 เซนติเมตรหลังใบเรียบเป็นสีเขียวเข้ม ส่วนท้องใบเรียบเป็นสีเขียวอ่อน
ดอกนนทรี ออกดอกเป็นช่อขนาดใหญ่ตั้งขึ้น โดยจะออกตามง่ามใบหรือที่ปลายกิ่ง มีกิ่งแขนงในช่อดอก ช่อดอกมีความยาวประมาณ 20-30 เซนติเมตรและกว้างประมาณ 20 เซนติเมตร ดอกย่อยเป็นสีเหลืองสด กลีบดอกมี 5 กลีบ กลีบดอกมีลักษณะบางและค่อนข้างยับย่น โคนกลีบมีขนสีน้ำตาลอยู่ประปราย ดอกเมื่อบานเต็มที่จะกว้างประมาณ 1.6-1.8 เซนติเมตร ส่วนกลีบเลี้ยงดอกมี 5 กลีบ ขอบกลีบวางเกยทับกัน ดอกมีเกสรเพศผู้จำนวน 10 ก้าน โดยทั่วไปจะเริ่มออกดอกในช่วงเดือนกุมภาพันธ์ถึงเดือนมีนาคม และออกดอกทั้งต้นในช่วงเดือนมีนาคมถึงเดือนพฤษภาคม แต่อาจขยายเวลาได้ตามลักษณะของดินฟ้าอากาศในแต่ละปี และลักษณะของพันธุกรรมของต้นนนทรีแต่ละต้น
ผลนนทรี เนื่องจากต้นนนทรีเป็นพืชในตระกูลถั่ว จึงออกผลเป็นฝัก ฝักมีลักษณะแบนเป็นรูปหอก ปลายฝักและโคนฝักเรียวแหลม มีขนาดกว้างประมาณ 2 เซนติเมตรและยาวประมาณ 5-12 เซนติเมตร ฝักสดเป็นสีเขียวพอแห้งแล้วจะเปลี่ยนเป็นสีน้ำตาล ภายในฝักมีเมล็ดวางตัวเรียงขวางกับฝักประมาณ 1-4 เมล็ด เมล็ดมีความแข็งแรง มีรูปร่างและขนาดเท่าใบย่อย โดยฝักจะแก่ในช่วงเดือนพฤศจิกายน
การใช้ประโยชน์.
นนทรีเป็นพืชสมุนไพร ชาวโอรังอัซลีในรัฐเปรัก ประเทศมาเลเซีย ใช้เปลือกบดเป็นผงรักษาโรคสะเก็ดเงิน 
ดอกนนทรีเป็นดอกไม้ประจำจังหวัดนนทบุรีและจังหวัดพิษณุโลก ส่วนต้นนนทรีเป็นพันธุ์ไม้มงคลพระราชทานประจำจังหวัดนนทบุรี และเป็นต้นไม้ประจำสถาบันการศึกษาหลายแห่ง เช่น มหาวิทยาลัยเกษตรศาสตร์ โรงเรียนชุมแพศึกษา โรงเรียนสตรีสมุทรปราการ โรงเรียนหอวัง โรงเรียนสามเสนวิทยาลัย โรงเรียนนนทรีวิทยา โรงเรียนนนทบุรีพิทยาคม โรงเรียนสตรีชัยภูมิ โรงเรียนเทพมงคลรังษี ในพระอุปถัมภ์สมเด็จพระญาณสังวร สมเด็จพระสังฆราช สกลมหาสังฆปรินายก จังหวัดกาญจนบุรี สวนสมเด็จพระศรีนครินทร์ จังหวัดสกลนคร โรงเรียนบ้านลาดพร้าว (สาคร-สุ่น พานิชเฮง) โรงเรียนพระหฤทัยนนทบุรี
กรมสอบสวนคดีพิเศษ

กรมสอบสวนคดีพิเศษ  หรือ ดีเอสไอ  เป็นหน่วยงานของรัฐ สังกัด กระทรวงยุติธรรม เพื่อป้องกัน ปราบปราม และควบคุมอาชญากรรมที่มีผลกระทบอย่างร้ายแรงต่อเศรษฐกิจ สังคม ความมั่นคงและความสัมพันธ์ระหว่างประเทศ
ประวัติ.
กรมสอบสวนคดีพิเศษก่อตั้งขึ้นเมื่อวันที่ 3 ตุลาคม พ.ศ. 2545 ตามพระราชบัญญัติปรับปรุงกระทรวง ทบวง กรม พ.ศ. 2545 ใช้ชื่อภาษาอังกฤษว่า Department of Special Investigation มีชื่อย่อว่า DSI
ภายหลังรัฐประหารในประเทศไทย พ.ศ. 2557 คณะรักษาความสงบแห่งชาติ (คสช.) มีคำสั่งย้าย นายธาริต เพ็งดิษฐ์ เป็นที่ปรึกษาประจำสำนักนายกรัฐมนตรี และมีคำสั่งหัวหน้าคณะรักษาความสงบแห่งชาติที่ 19/2558 ให้ พ.ต.อ.นิรันดร์ อดุลยาศักดิ์ หยุดปฏิบัติหน้าที่และไปประจำสำนักงานปลัดกระทรวง และมีคำสั่งหัวหน้าคณะรักษาความสงบแห่งชาติที่ 5/2560 ในวันที่ 16 กุมภาพันธ์ พ.ศ. 2560 ให้อธิบดีกรมสอบสวนคดีพิเศษมีอำนาจพิเศษในฐานะเจ้าพนักงานในการเข้าควบคุมพื้นที่ วัดธรรมกาย
คณะกรรมการคดีพิเศษ.
คณะกรรมการคดีพิเศษชุดปัจจุบัน (2 มกราคม พ.ศ. 2562 - ปัจจุบัน)<br>
1. นาย ธีระพงษ์ วงศ์ศิวะวิลาส ผู้ทรงคุณวุฒิด้านกฎหมาย<br>
2. นาย สราวุธ เบญจกุล ผู้ทรงคุณวุฒิด้านการเงินการธนาคาร<br>
3. พลตำรวจเอก ชัยยะ ศิริอำพันธ์กุล ผู้ทรงคุณวุฒิด้านการป้องกันและปราบปรามการฟอกเงิน<br>
4. พลตำรวจโท ปัญญา เอ่งฉ้วน ผู้ทรงคุณวุฒิด้านการสอบสวนคดีอาญา<br>
5. นาย รวี ประจวบเหมาะ ผู้ทรงคุณวุฒิด้านความมั่นคงประเทศ<br>
6. ดร. มานะ นิมิตรมงคล ผู้ทรงคุณวุฒิด้านการป้องกันและปราบปรามการทุจริต<br>
7. ดร. ภาสกร ประถมบุตร ผู้ทรงคุณวุฒิด้านเทคโนโลยีสารสนเทศ<br>
8. ดร. พันธุ์ทิพย์ นวานุช ผู้ทรงคุณวุฒิด้านกฎหมาย<br>
9. ดร. ศรพล ตุลยะเสถียร ผู้ทรงคุณวุฒิด้านเศรษฐศาสตร์
อำนาจหน้าที่.
กรมสอบสวนคดีพิเศษมีบทบาทภารกิจดังต่อไปนี้
คดีที่อยู่ในความรับผิดชอบ.
คดีพิเศษ หรือคดีอาชญากรรมพิเศษในความรับผิดชอบของกรมสอบสวนคดีพิเศษ หมายถึง คดีอาญาตามกฎหมายกำหนดไว้ในบัญชีท้าย พระราชบัญญัติการสอบสวนคดีพิเศษ พ.ศ. 2547 (แก้ไขเพิ่มเติม พ.ศ. 2551) หรือคดีอาญาที่ได้กำหนดเป็นกฎกระทรวงโดยการเสนอแนะของคณะกรรมการคดีพิเศษ (กคพ.) ซึ่งคดีดังกล่าวต้องมีลักษณะอย่างใดอย่างหนึ่งดังต่อไปนี้
ทั้งนี้การกระทำความผิด ตามบัญชีท้ายพระราชบัญญัติฯ หรือคดีพิเศษเพิ่มเติมตามกฎกระทรวงฯ จะเป็นคดีพิเศษจะต้องเข้าลักษณะตาม (1) – (19) และเพื่อให้เกิดความชัดเจนยิ่งขึ้น ได้มีการกำหนดลักษณะของการกระทำความผิด อาทิ มูลค่าความเสียหาย จำนวนผู้กระทำความผิดไว้ในประกาศ กคพ. เรื่องการกำหนดรายละเอียดของลักษณะของการกระทำความผิดตามมาตรา 21 วรรคหนึ่ง (1) แห่งพระราชบัญญัติการสอบสวนคดีพิเศษ พ.ศ. 2547 (แก้ไขเพิ่มเติมพ.ศ. 2551)
หลิน ซินหรู

หลิน ซินหรู (เกิด 27 มกราคม ค.ศ. 1976) หรือที่รู้จักกันในชื่อ รูบี หลิน (Ruby Lin) เป็นนักแสดงและนักร้องชาวไต้หวัน นักวิจารณ์บันเทิงชาวอเมริกัน เดเร็ค เอลลีย์ ยกย่องเธอเป็น "ราชินีละครโทรทัศน์ของไต้หวัน" 3 ปีหลังจากที่เธอเริ่มแสดงโฆษณาทางทีวี เธอก็มีชื่อเสียงทั้งในระดับประเทศและระดับภูมิภาคในชั่วข้ามคืนจากบทบาท เซี่ยจื่อเวย ในซีรีส์ทางโทรทัศน์เรื่อง "องค์หญิงกำมะลอ" (1998–1999) ได้รับความนิยมอย่างสูงในประเทศทางตะวันออกและตะวันออกเฉียงใต้ ทำให้เธอเป็นที่รู้จักทั่วเอเชีย 
ประวัติ.
หลิน ซินหรูเกิดในเมืองไทเป ประเทศไต้หวัน เริ่มต้นถ่ายภาพยนตร์เมื่ออายุ 17 ปี โดยเริ่มจากการเป็นนางแบบสมัครเล่น จนกระทั่งจบการศึกษาจากมัธยมศึกษา จึงได้เป็นนางแบบเต็มตัว และได้เซ็นสัญญากับ Jessie and Jones Entertainment Ltd. ในวันเกิดเมื่ออายุได้ 20 ปี
ในปี 1997 หลิน ซินหรูมีชื่อเสียงอย่างมากในบทบาทของละครโทรทัศน์ "องค์หญิงกำมะลอ" ในบทขององค์หญิงจื่อเหวยเป็นที่รู้จักไปทั่วถึง จีน, ฮ่องกง และหลายประเทศในเอเชียตะวันออกเฉียงใต้ และในปี 2000 และ 2001 ได้รับเลือกให้เป็น 1 ใน 10 นักแสดงเอเชียยอดเยี่ยมสองปีติดกันก่อนเรียนระดับปริญญาโท
ในปี 2016 ได้สมรสกับ ฮั่ว เจี้ยนหัว มีบุตรสาวด้วยกัน 1 คนซึ่งทั้ง 2 ได้สนิทสนมกันมีข่าวกุ๊กกิ๊กด้วยกันมาตั้งสมัยเล่นซีรีส์เรื่อง "เมโลดี้สะดุดรัก" จนสุดท้ายทั้งสองก็ออกมาปฏิเสธก็ต่างคนห่างกันไปพักใหญ่จนในที่สุดทั้ง 2 ก็กลับมาได้เรียนรู้กันมากขึ้นในการเล่นซีรีส์เรื่อง "หม่าฟู่หยา หัวใจเพื่อบัลลังก์" หลิน ซินหรู ได้เชิญให้ ฮั่ว เจี้ยนหัว มาเล่นละครด้วยกันก็ไม่ได้เล่นคู่กันทั้งนี้ในการเล่นซีรีส์เรื่องนี้ก็ทำให้ทั้งคู่ได้สนิทสนมกันจนได้สมรสกันในที่สุด
จ้าว เวย์

จ้าว เวย์ (เกิด 12 มีนาคม ค.ศ. 1976) หรือที่รู้จักกันในชื่อ วิกกี จ้าว (Vicki Zhao, Vicky Zhao) เป็นนักแสดงและนักร้องชาวจีน เธอมีชื่อเสียงไปทั่วเอเชียจากบทบาท เสี่ยวเยี่ยนจื่อ ("นกนางแอ่นน้อย") ในซีรีส์ทางโทรทัศน์เรื่อง "องค์หญิงกำมะลอ" (1998–1999) ตามมาด้วยภาพยนตร์ยอดนิยมหลายเรื่อง เช่น "นักเตะเสี้ยวลิ้มยี่" (2001), "สามก๊ก โจโฉแตกทัพเรือ" (2008–2009), "พลิกตำนาน โปเยโปโลเย" (2008), "โปเยโปโลเย ศึกรักหน้ากากทอง" (2012) และ "แก๊งม่วนป่วนฮ่องกง" (2015) เธอเปิดตัวในฐานะผู้กำกับด้วยเรื่อง "โซยัง" (2013) ซึ่งประสบความสำเร็จทั้งในด้านรายได้และคำวิจารณ์
ประวัติ.
จ้าว เวย์ เกิดและโตที่เมืองอู๋หู มณฑลอานฮุย ประเทศจีน จบการศึกษาจากสถาบันภาพยนตร์ปักกิ่ง ในปี ค.ศ. 2000 เป็นที่รู้จักกันดีหลังจากได้รับบท เสี่ยวเยี่ยนจื่อ นางเอกของเรื่องที่ทะเล้นแสนซุกซนจากซีรีส์ชุด "องค์หญิงกำมะลอ" แต่ในช่วงเวลาต่อมาได้ถูกวิพากษ์วิจารณ์อย่างแรงกับข่าวลือหลังจากที่ได้ขึ้นเดินแบบโดยใส่ชุดที่มีการตกแต่งด้วยธงของจักรวรรดิญี่ปุ่น(ในช่วงสงครามโลกครั้งที่ 2) ทำให้ไม่ได้รับการยอมรับจากชาวจีนนัก
แต่ภายหลังเธอก็ได้โด่งดังขึ้นมาอีกครั้ง และมีผลงานอีกมาก และเธอก็ได้รับการโหวตจากประชาชนทั่วประเทศจีนเป็นที่ 1 ว่า เป็นผู้หญิงที่มีความงดงามที่เป็นมาตรฐานแบบของจีน มากที่สุดในบรรดาดาราหญิงชาวจีนทั้งหมด
ต่อมาในต้นปี ค.ศ. 2010 มีข่าวลือว่าเธอได้ตั้งครรภ์มาได้ 5 เดือนแล้วกับนักธุรกิจหนุ่มชาวจีน โดยมีหลักฐานเป็นภาพถ่ายท้องของเธอที่ใหญ่ขึ้น
เดกซ์โตรโพรพอไซฟีน

เดกซ์โตรโพรพอไซฟีน  เป็น ยาบรรเทาปวด ในกลุ่ม โอปิออยด์ ใช้บรรเทาปวดระดับเล็กน้อยถึงปานกลางและเป็นยาแก้ไอ (antitussive) ด้วย มันสามารถใช้แก้ปวดระหว่างและหลังผ่าตัดได้ ใช้ผสมกับ อะเซทามิโนเฟน เป็นยาสูตรผสม โค-พรอกซามอล (co-proxamol) (ในสหรัฐอเมริกาชื่อ ดาร์โวเซต (Darvocet))
ออปติคัลไอโซเมอร์ คือ ลีโวโพรพอไซฟีน (levopropoxyphene) เป็นยาแก้ไอ สูตรผสมคู่แข่งมันคือ โพรพอไซฟีน (Propoxyphene)
บางตำรับมีเดกซ์โตรพอไซฟีน (dextropoxyphene) ได้แก่: "Distalgesic" และ "Doloxene".
ไดไฮโดรโคดีอีน

ไดไฮโดรโคดีอีน (ชื่อย่อ: DHC หรือ DF-118) เป็นยาบรรเทาปวดสังเคราะห์กลุ่มโอปิออยด์ ใช้แก้ปวดหลังการผ่าตัด อาการหายใจลำบาก หรือเป็นยาแก้ไอ ถูกพัฒนาขึ้นมาในช่วงต้นปี ค.ศ. 1900 มีสูตรโครงสร้างทางเคมีและคุณสมบัติทางเภสัชกรรมใกล้เคียงกับโคดีอีน แต่มีฤทธิ์แรงกว่าสองเท่า และประมาณ 30% ของมอร์ฟีนที่ฉีดเข้ากล้ามเนื้อ ถึงแม้ว่าไดไฮโดรโคดีอีนจะมีเมทาบอไลต์ที่มีฤทธิ์มากในรูปของไดไฮโดรมอร์ฟีน (dihydromorphine) และไดไฮโดรมอร์ฟีน-6-กลูคิวโรไนด์ (Dihydromorphine-6-glucuronide) มีฤทธิ์ประมาณ 100 เท่า แต่เมทาบอไลต์เหล่าก็ไม่มีผลในการรักษาเนื่องจากว่ามีปริมาณน้อยมาก
ผลข้างเคียง.
เหมือนกับยาในกลุ่มโอปิออยด์ทั่วไปที่ดื้อยาง่าย และติดยาง่ายทั้งทางร่างกายและจิตใจหากมีการใช้ยาซ้ำหลายครั้ง การใช้ยาตัวนี้จึงถูกควบคุมโดยกฎหมายอย่างเข้มงวด
ทรามาดอล

ทรามาดอล  เป็นยาในกลุ่มโอปิออยด์ ใช้เป็นยาบรรเทาปวดสำหรับรักษาอาการปวดระดับปานกลางถึงระดับรุนแรง เป็นสารสังเคราะห์ที่ไม่มีความสัมพันธ์กับโอปิออยด์อื่น และออกฤทธิ์ที่ระบบ GABAergic, noradrenergic และ serotonergic ทรามาดอลถูกพัฒนาขึ้นโดยบริษัทยาของ ประเทศเยอรมนี ชื่อ "Grünenthal GmbH" และทำตลาดภายใต้ชื่อการค้าว่า "ทรามัล" ® (Tramal) Grünenthal มีสิทธิบัตรยาไขว้กับหลายบริษัท ยาตัวนี้จึงมีชื่อการค้าหลายชื่อ ทรามาดอลมีทั้งรูปยาฉีดเข้าเส้น เข้ากล้ามเนื้อ และตำรับยารับประทาน ทรามาดอลในท้องตลาดจะอยู่ในรูปเกลือไฮโดรคลอไรด์ คือ "ทรามาดอลไฮโดรคลอไรด์" (tramadol hydrochloride)
รีบาวด์

รีบาวด์ (อังกฤษ rebound) เป็นศัพท์ทางกีฬาที่ใช้ในกีฬาหลายประเภทเช่น บาสเกตบอลและเน็ตบอล เรียกการจับลูกหลังการชู้ตลูกพลาด รีบาวด์ถือเป็นส่วนสำคัญหนึ่งในเกม เพราะสามารถนำไปสู่การเปลี่ยนมือระหว่างการรุกและรับ
ในบาสเกตบอล รีบาวด์ แบ่งได้เป็น
สถิติเกี่ยวกับการรีบาวด์ เช่นจำนวนครั้ง หรือ จำนวนครั้งเฉลี่ยต่อเกม (rebound per game, RPG) มักมีการบันทึกเอาไว้ เป็นตัววัดประสิทธิภาพการเล่นที่ดีตัวหนึ่ง โดยเฉพาะผู้เล่นที่ยืนในตำแหน่งใกล้แป้น เช่น เพาเวอร์ฟอร์เวิร์ด และ เซ็นเตอร์ ในบาสเกตบอลเป็นต้น
จันทรา

จันทรา (Chantra) เป็นซีดีโปรแกรมที่รวบรวมซอฟต์แวร์ในลักษณะโอเพนซอร์ส พัฒนาต่อและใช้พื้นฐานจากโครงการ OpenDisc เปิดตัวเมื่อ กันยายน พ.ศ. 2548 ซึ่งแจกให้ใช้ฟรี สำหรับระบบปฏิบัติการไมโครซอฟท์วินโดวส์ พัฒนาและเผยแพร่โดยสำนักงานส่งเสริมอุตสาหกรรมซอฟต์แวร์แห่งชาติ (SIPA) โดยซอฟต์แวร์ทุกตัวได้ผ่านการคัดเลือก และปรับแต่งให้ใช้งานกับภาษาไทยโดยอาสาสมัครก่อนนำมาเผยแพร่ รุ่นเสถียรล่าสุดคือรุ่น 54.10
ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทน
ดรักแบงก์

ดรักแบงก์ (DrugBank) เป็นฐานข้อมูลทางการแพทย์รวมเรื่องราวเกี่ยวกับยาจัดทำโดยมหาวิทยาลัยอัลเบอร์ตา (University of Alberta) โดยเน้นใช้งานให้เป็นแหล่งข้อมูลทางชีวสารสนเทศศาสตร์ (bioinformatics) และเคมีสารสนเทศศาสตร์ (cheminformatics) เชื่อมโยงรายละเอียดของตัวยา เช่นข้อมูลทางเคมี เภสัชวิทยาแลเภสัชกรรม ฐานข้อมูลปัจจุบันดูแลโดย เดวิด วิชาร์ต (David Wishart) ปัจจุบันมีข้อมูลมากกว่า 4,800 ข้อมูล ประกอบด้วย
นอกจากนี้มีข้อมูลลำดับโปรตีน อีก 15,000 ตัวที่เชื่อมโยงไปยังข้อมูลยาเหล่านั้น ยาแต่ละตัวประกอบไปด้วยข้อมูลมากกว่า 80 รายการ โดยกว่ากึ่งหนึ่งเกี่ยวกับข้อมูลทางยาและเคมีและอีกครึ่งเกี่ยวกับเป้าหมายยา (drug target) หรือข้อมูลโปรตีน
แอสซิสต์ (บาสเกตบอล)

ในบาสเกตบอล แอสซิสต์  เป็นสถิติที่นับให้กับผู้เล่นที่ส่งลูกให้เพื่อนร่วมทีมทำคะแนนได้สำเร็จ โดยที่การส่งนี้มีส่วนสำคัญมากในการทำคะแนนครั้งนั้น อาจจะส่งลูกไปให้ผู้เล่นอื่นที่ยืนอยู่ในตำแหน่งที่ได้เปรียบอยู่แล้ว หรือช่วยให้ผู้เล่นคนนั้นได้เปรียบในการทำแต้ม ดังนั้นการนับแอสซิสต์อยู่ที่วิจารณญาณของกรรมการให้คะแนนด้วย
คนที่แอสซิสต์เก่ง ต้องยอมที่จะจ่ายลูกในขณะใดก็ตาม ไม่ใช้เพียงเพราะไม่สามารถเลี้ยงลูกต่อได้ หรือมีผู้เล่นฝ่ายตรงข้ามมาบีบหลายคน ตัวอย่างหนึ่ง คือ สเตฟอน มาร์เบอร์รี (Stephon Marbury) ซึ่งทำเฉลี่ยได้ 8 แอสซิสต์ต่อเกม แต่ทั้งเพี่อนร่วมทีมและทีมตรงข้ามต่างเห็นพ้องต้องกันว่า มาร์เบอร์รี เห็นแก่ตัวจะส่งลูกก็ต่อเมื่อโดนสถานการณ์บังคับเท่านั้น
ผู้เล่นที่ได้รับการกล่าวขานว่าเป็นผู้ที่แอสซิสต์ดีสุดคือ จอห์น สต็อกตัน (John Stockton) ด้วยสถิติสูงสุดตลอดกาลสูงถึง 15,806 แอสซิสต์และเป็นที่คาดว่าสถิติจะคงอยู่อีกนาน มาร์ค แจ็กสัน (Mark Jackson) ผู้เล่นสถิติอันดับรองลงมามีแอสซิสต์เพียง 10,334 เท่านั้น ผู้เล่นตำแหน่งพอยท์การ์ดมักมีแอสซิสต์สูงสุด ในขณะที่ตำแหน่งเซ็นเตอร์มักมีแอสซิสต์สูงสุด จะมีข้อยกเว้นเช่น วิลท์ แชมเบอร์เลน (Wilt Chamberlain) เซ็นเตอร์ที่เคยทำสถิติแอสซิลต์สูงสุดในฤดูกาลครั้งหนึ่ง แอสซิสต์นิยมวัดเป็นค่าเฉลี่ยต่อเกม (assist per game, APG) อีกค่าหนึ่งที่นิยมใช้วัดคือจำนวนแอสซิสต์ต่อเทอร์นโอเวอร์ (assist to turnover ratio) ซึ่งสามารถบอกได้ว่าส่งลูกพลาดมากน้อยแค่ไหน
ผู้เล่นที่มีชื่อเสียงเรื่องแอสซิสต์ เช่น จอห์น สต็อกตัน, แมจิก จอห์นสัน, มาร์ค แจ็กสัน, บ็อบ คอสสี (Bob Causy) , แกรี เพย์ตัน (Gary Payton) , เจสัน คิดด์ (Jason Kidd) , สตีฟ แนช (Steve Nash) , อัลเลน ไอเวอร์สัน (Allen Iverson) , สเตฟอน มาร์เบอร์รี, ออสการ์ รอเบิร์ตสัน (Oscar Robertson) , เควิน จอห์นสัน (Kevin Johnson) , บารอน เดวิส (Baron Davis)
สเตฟอน มาร์เบอร์รี และ ออสการ์ รอเบิร์ตสัน เป็นผู้เล่นเพียงสองคนในเอ็นบีเอที่ทำสถิติเฉลี่ยตลอดอาชีพการเล่นที่ 20 แต้ม 8 แอสซิสต์
ลำดับขั้นของยาต่อการตั้งครรภ์

ลำดับขั้นของยาต่อการตั้งครรภ์  เป็นการประเมินความเสี่ยงของทารกที่จะได้รับอันตรายจากสารเคมีที่เป็นยาจากการที่มารดารับประทานเข้าไปในระหว่างตั้งครรภ์ ไม่รวมอันตรายจากการที่ยาหรือเมทาบอไลต์ของยาที่มีในน้ำนม
ในสหรัฐอเมริกา.
ในปี ค.ศ. 1979 ได้มีการจำแนกความเสี่ยงจากยาระหว่างการตั้งครรถ์ โดยการกำหนดลำดับขั้นอันตรายโดยการแบ่งยาเป็นกลุ่มๆ โดยมีรายละเอียดดังนี้:
<table border="1" cellpadding="2" cellspacing="0">
<tr>
<td bgcolor="#ffffff" align="center" colspan=2 style="border-bottom:3px solid gray;">ลำดับขั้นของยาต่อการตั้งครรภ์ ตามองค์การอาหารและยาสหรัฐ </td></tr>
<tr><td align="center" bgcolor="#efefef">ลำดับขั้นของยาต่อการตั้งครรภ์A</td>
<td bgcolor="#dfefff">ข้อมูลจากการศึกษาในคนไม่พบว่ามีอันตรายต่อทารกในครรภ์ </td></tr>
<tr><td align="center" bgcolor="#efefef">ลำดับขั้นของยาต่อการตั้งครรภ์B</td>
<td bgcolor="#dfefff">ข้อมูลจากการศึกษาในสัตว์ทดลองไม่พบอันตรายต่อลูกสัตว์ในครรภ์แต่ไม่มีข้อมูลในคน หรือ มีข้อมูลจากการศึกษาในสัตว์ทดลองพบว่ามีผลกระทบต่อลูกสัตว์ในครรภ์แต่ข้อมูลจากการศึกษาในคนไม่พบว่ามีอันตรายต่อทารกในครรภ์ </td></tr>
<tr><td align="center" bgcolor="#efefef">ลำดับขั้นของยาต่อการตั้งครรภ์C</td>
<td bgcolor="#dfefff">มีข้อมูลจากการศึกษาในสัตว์ทดลองว่ามีผลกระทบต่อลูกสัตว์ในครรภ์แต่ยังไม่มีข้อมูลจากการศึกษาในคน หรือ ยังไม่มีข้อมูลการศึกษาทั้งในคนและในสัตว์ 
</td></tr>
<tr><td align="center" bgcolor="#efefef">ลำดับขั้นของยาต่อการตั้งครรภ์D</td>
<td bgcolor="#dfefff"> มีข้อมูลว่าจากการศึกษาในคนว่ามีผลกระทบต่อทารกในครรภ์แต่ประโยชน์ที่ได้รับจากการใช้ยายังเป็นที่ยอมรับได้อยู่ 
</td></tr>
<tr><td align="center" bgcolor="#efefef">ลำดับขั้นของยาต่อการตั้งครรภ์X</td>
<td bgcolor="#dfefff">มีข้อมูลชัดเจนว่ามีอันตรายต่อทารกในครรภ์ </td></tr>
</table>
ประเทศมอริเตเนีย

มอริเตเนีย (หรือ ; ;) หรือชื่ออย่างเป็นทางการว่า สาธารณรัฐอิสลามมอริเตเนีย  เป็นประเทศในแอฟริกาตะวันตกเฉียงเหนือ มีชายฝั่งบนมหาสมุทรแอตแลนติกทางตะวันตก มีอาณาเขตทางตะวันตกเฉียงใต้จดประเทศเซเนกัล ทางตะวันออกและทางตะวันออกเฉียงใต้จดประเทศมาลี ทางตะวันออกเฉียงเหนือจดประเทศแอลจีเรีย และมีพรมแดนทางตะวันตกเฉียงเหนือติดกับพื้นที่ที่ประเทศโมร็อกโกยึดครอง คือเวสเทิร์นสะฮารา เมื่อพิจารณาตามพื้นที่แล้ว มอริเตเนียเป็นประเทศที่ใหญ่เป็นอันดับที่ 11 ในแอฟริกาและใหญ่เป็นอันดับที่ 28 ของโลก และร้อยละ 90 ของอาณาเขตตั้งอยู่ในทะเลทรายสะฮารา ประชากรส่วนใหญ่ประมาณ 4.3 ล้านคนอาศัยอยู่ในเขตอบอุ่นทางตอนใต้ของประเทศ โดยประมาณหนึ่งในสามกระจุกตัวอยู่ในเมืองหลวงและเมืองที่ใหญ่ที่สุดของประเทศคือนูอากช็อต ซึ่งตั้งอยู่ริมชายฝั่งมหาสมุทรแอตแลนติก
ประเทศมอริเตเนียตั้งชื่อตามราชอาณาจักรมอเรเตเนีย (Mauretania) ของชาวเบอร์เบอร์ยุคเก่า ซึ่งตั้งอยู่ในแอฟริกาเหนือภายในภูมิภาคอัลมัฆริบ ชาวเบอร์เบอร์ครอบครองมอริเตเนียโดยเริ่มตั้งแต่คริสต์ศตวรรษที่ 3 ชาวอาหรับภายใต้การนำของหัวหน้าศาสนาอิสลามแห่งเมยยาดได้ยึดครองพื้นที่นี้ในช่วงปลายคริสต์ศตวรรษที่ 7 โดยนำเอาศาสนาอิสลาม วัฒนธรรมอาหรับ และภาษาอาหรับมาใช้ ในช่วงต้นคริสต์ศตวรรษที่ 20 มอริเตเนียตกเป็นอาณานิคมของฝรั่งเศสโดยเป็นส่วนหนึ่งของแอฟริกาตะวันตกของฝรั่งเศส ได้รับเอกราชใน ค.ศ. 1960 แต่ตั้งแต่นั้นมาก็ประสบกับรัฐประหารซ้ำแล้วซ้ำอีกและยุคเผด็จการทหาร การรัฐประหารครั้งล่าสุดใน ค.ศ. 2008 นำโดยนายพลมุฮัมหมัด อูลด์ อับดุลอาซิซ เขารับสืบทอดตำแหน่งโดยมุฮัมมัด วะลัด อัลฆ็อซวานี หลังการเลือกตั้ง ค.ศ. 2019 ซึ่งถือเป็นการเปลี่ยนผ่านอำนาจอย่างสันติครั้งแรกของมอริเตเนียนับตั้งแต่ได้รับเอกราช
มอริเตเนียเป็นส่วนหนึ่งของโลกอาหรับทั้งในด้านวัฒนธรรมและการเมือง เป็นสมาชิกของสันนิบาตอาหรับและใช้ภาษาอาหรับเป็นภาษาราชการ ศาสนาประจำชาติคือศาสนาอิสลาม และประชากรเกือบทั้งหมดเป็นชาวมุสลิมนิกายซุนนี แม้จะมีอัตลักษณ์อาหรับแพร่หลาย แต่สังคมมอริเตเนียก็มีหลากหลายเชื้อชาติ กลุ่มชาติพันธุ์สองกลุ่มในมอริเตเนียสะท้อนให้เห็นถึงการผสมผสานระหว่างเชื้อชาติ ภาษา และวัฒนธรรมอาหรับ-เบอร์เบอร์ ส่วนที่เหลืออีกร้อยละ 30 ของประชากรประกอบด้วยกลุ่มชาติพันธุ์ในสะฮารา
แม้จะมีทรัพยากรธรรมชาติมากมาย รวมถึงแร่เหล็กและปิโตรเลียม แต่มอริเตเนียก็ยังคงยากจน พื้นฐานเศรษฐกิจมาจากเกษตรกรรม ปศุสัตว์ และการประมงเป็นหลัก โดยทั่วไปแล้วประเทศมอริเตเนียถูกมองว่ามีประวัติด้านสิทธิมนุษยชนที่ย่ำแย่ และถูกตำหนิเป็นพิเศษต่อการคงอยู่ของความเป็นทาสในฐานะสถาบันในสังคมมอริเตเนีย โดยประมาณร้อยละ 10–20 ของชาวมอริเตเนียตกเป็นทาสใน ค.ศ. 2012 ถึงแม้ว่าจะได้มีการเลิกทาสใน ค.ศ. 1981
ประวัติศาสตร์.
ประวัติศาสตร์มอริเตเนียเริ่มต้นตั้งแต่คริสต์ศตวรรษที่ 3 โดยมีอาณาจักรที่มีชื่อว่าราชอาณาจักรมอเรเตเนียของชาวเบอร์เบอร์ในยุคเก่า
ดับเบิล-ดับเบิล

ดับเบิล-ดับเบิล  เป็นศัพท์ทางบาสเกตบอล ใช้เรียกผลงานซึ่งผู้เล่นสามารถทำสองอย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก ที่พบบ่อยสุดคือทำได้ 10 แต้ม 10 รีบาวด์ ที่พบบ่อยรองลงมาคือ 10 แต้ม 10 แอสซิสต์
ดับเบิล-ดับเบิล เกิดขึ้นบ่อยๆ ในเกมหนึ่งมักมีผู้เล่นอย่างน้อยหนึ่งคนทำ ดับเบิล-ดับเบิล (โดยเฉพาะ 10 แต้ม 10 รีบาวด์) ซึ่งต่างจาก ทริปเปิล-ดับเบิล หรือ ควอดรูเปิล-ดับเบิล ซึ่งนาน ๆ จึงเกิดขึ้นครั้งหนึ่ง แต่ถ้าเฉลี่ยในหนึ่งฤดูกาลจะมีผู้เล่นจำนวนไม่มากที่สามารถทำเฉลี่ยได้ ดับเบิล-ดับเบิล (หมายถึงทั้งฤดูกาลมีคำเฉลี่ยสองในห้าอย่างได้เลขสองหลัก ไม่จำเป็นที่ทุกเกมในฤดูกาลต้องทำ ดับเบิล-ดับเบิล ตลอด)
ถ้าผู้เล่นสามารถทำสองในห้าอย่างอย่างน้อย 20 เช่น 20 แต้ม 20 รีบาวด์ จะเรียกว่า ดับเบิล-ดับเบิล-ดับเบิล (double-double-double) หมายถึงได้เป็นสองเท่าของ ดับเบิล-ดับเบิล ธรรมดา
ทริปเปิล-ดับเบิล

ทริปเปิล-ดับเบิยย  เป็นศัพท์ทางบาสเกตบอล ใช้เรียกผลงานซึ่งผู้เล่นสามารถทำสามอย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก ที่พบบ่อยสุดคือทำได้ 10 แต้ม 10 รีบาวด์ 10 แอสซิสต์
ทริปเปิล-ดับเบิล เป็นตัวบ่งบอกถึงความสามารถรอบด้านของผู้เล่น ผู้เล่นในระดับต้น ๆ ของเอ็นบีเอสามารถทำ ทริปเปิล-ดับเบิล หลายครั้งในหนึ่งฤดูกาล ในปัจจุบัน เจสัน คิด (Jason Kidd) คือผู้เล่นที่มีโอกาสได้ ทริปเปิล-ดับเบิล สูงสุด
ในประวัติศาสตร์เอ็นบีเอ มีผู้เล่นคนเดียวคือ ออสการ์ รอเบิร์ตสัน (Oscar Robertson) ที่สามารถทำเฉลี่ยได้ ทริปเปิล-ดับเบิล ทั้งฤดูกาล (ไม่จำเป็นต้องได้ ทริปเปิล-ดับเบิล ทุกเกม แต่เฉลี่ยแล้วได้เลขสองหลัก) โดยทำได้เฉลี่ย 30.8 คะแนน 12.5 รีบาวด์ และ 11.4 แอสซิสต์ ในฤดูกาล 1961-62 ซึ่งยากที่จะทำได้อีกเนื่องจากในปัจจุบันแผ่นการเล่นทั้งด้านรุกและด้านรับซับซ้อนกว่าแต่ก่อนมาก อีกทั้งยังเน้นการประกบหนึ่งต่อหนึ่ง ซึ่งลดโอกาสสำหรับทำแอสซิสต์
เลอบรอน เจมส์ (LeBron James) ถือเป็นผู้เล่นอายุน้อยที่สุดในเอ็นบีเอที่ทำทริปเปิล-ดับเบิล เขาได้ 27 แต้ม 11 รีบาวด์ 10 แอสซิสต์ในการแข่งเมื่อ 19 มกราคม พ.ศ. 2548 โดยแข่งกับทีมพอร์ตแลนด์ เทรลเบลเซอรส์ ขณะนั้นเขามีอายุ 20 ปี 20 วันและเมื่อเกมที่ผ่านมาที่เขาแข่งกับทีม[พอร์ตแลนด์เทรลเบลเซอรส์]เขาได้กลายเป็นคนแรกในลีกnbaที่สามารถทำทริปเปิล-ดับเบิลใส่ทุกทีมในลีกnbaได้
วิลท์ แชมเบอร์เลน (Wilt Chamberlain) เป็นผู้เล่นคนเดียวที่สามารถทำ ดับเบิล-ทริปเปิล-ดับเบิล (double-triple-double) หรือสถิติสามในห้าตัว อย่างน้อย 20 ขึ้นไป แชมเบอร์เลนทำได้ 22 คะแนน 25 รีบาวด์ และ 21 แอสซิสต์ในเกมหนึ่งในปี 1968
เจสัน คิดด์ เป็นผู้เล่นที่ทำ ทริปเปิล-ดับเบิล สูงสุดที่ยังเล่นอยู่ คือ 85 ครั้ง (สถิติเมื่อ มีนาคม พ.ศ. 2550) ออสการ์ รอเบิร์ตสัน เป็นเจ้าของสถิติสูงสุดตลอดกาล คือ 181 ครั้ง รองมาคือ แมจิก จอห์นสัน (Magic Johnson) 138 ครั้ง ผู้เล่นที่สถิติอยู่อันดับสี่คือ วิลท์ แชมเบอร์เลน 78 ครั้ง ถัดไปคือ แลร์รี เบิร์ด (Larry Bird) อยู่ที่ 59 ครั้ง โดยไมเคิล จอร์แดน (Michael Jordan) เป็นผู้เล่นคนแรกที่ทำ ทริปเปิล-ดับเบิล ได้ในเกมออลสตาร์
ควอดรูเปิล-ดับเบิล

ควอดรูเปิล-ดับเบิล  เป็นศัพท์บาสเกตบอล ใช้เรียกผลงานซึ่งผู้เล่นสามารถทำสี่อย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก (ควอด หมายถึง สี่อย่าง ส่วน ดับเบิ้ล ก็คือ สองหลัก)
ในประวัติศาสตร์ของเอ็นบีเอ มีการทำ ควอดรูเปิล-ดับเบิล ได้เพียงสี่ครั้งเท่านั้น และยังไม่เคยมีใครทำทั้งห้าอย่างได้เลขสองหลักเลยแม้แต่ครั้งเดียว โดยสี่ครั้งนั้นได้แก่:
เอ็นบีเอเพิ่งเริ่มจดบันทึกสถิติ สตีล และ บล็อก ในฤดูกาล 1973-74 ดังนั้นผลงาน ควอดรูเปิล-ดับเบิล จึงปรากฏให้นับแต่นั้นมา บางคนเชื่อว่าผู้เล่นยิ่งใหญ่ในอดีต เช่น บิล รัสเซล และ วิลท์ แชมเบอร์เลน ผู้ที่มีความสามารถรอบตัวที่สุดก่อนหน้านั้นอาจทำ ควอดรูเปิล-ดับเบิล มาก่อน เนื่องจากทั้งคู่มีความสามารถในการบล็อกลูกและขโมยลูกได้ดี แต่ว่าเกมส่วนใหญ่ในสมัยนั้นไม่มีการบันทึกเป็นวิดีโอ เรื่องนี้จึงเป็นแค่การคาดเดา
เรื่องธรรมดาของเธอกับฉัน

เรื่องธรรมดาของเธอกับฉัน (; โรมาจิ: "Kareshi Kanojo no Jijō")  เป็นมังงะแนวโชโจ,รอมคอม แต่งและวาดภาพประกอบโดย "มาซามิ ซึดะ" และได้รับการดัดแปลงทำเป็นอนิเมะโดยสตูดิโอ "ไกแน็กซ์" มีจำนวนตอนทั้งสิน 26 ตอนจบ
สำหรับหนังสือการ์ตูนในไทย มีสำนักพิมพ์วิบูลย์กิจเป็นผู้ถือลิขสิทธิ์ และตี้พิมพ์จนจบ ถึงเล่ม 21 แล้ว
เนื้อเรื่อง.
นางเอกของเรื่อง คือ มิยาซาวะ ยูกิโนะ เป็นสาวม.ปลายที่มีบุคลิกโดดเด่น ทั้งการเรียน หน้าตา กีฬา อิมเมจที่โรงเรียนของเธอเป็นคุณหนูผู้งามสง่า แต่จริงๆแล้ว ทั้งการเรียน บุคลิกอันงดงามของเธอ เป็นสิ่งที่เธอจงใจสร้างขึ้นเพื่อความอยากเด่นอยากดังเท่านั้น(ตัวจริงของเธอที่บ้านออกจะซิ้มๆ) เป็นจ้าวนักแสดงเลยทีเดียว (ในขณะที่ฐานะทางบ้านของยูกิโนะเป็นครอบครัวธรรมดา)พระเอกของเรื่อง คือ อาริมะ โซอิจิโร่ เป็นนักเรียนชายรูปงามที่เด่นทั้งการเรียนและกีฬาเช่นกัน นอกจากนี้ยังเป็นลูก ผอ.โรงพยาบาลใหญ่
มิยาซาวะ ยูกิโนะ มอง อาริมะ เป็นคู่แข่งของเธอ แต่แล้วอาริมะก็เข้ามาสารภาพรัก หลังจากปฏิเสธอาริมะไป อาริมะก็ล่วงรู้ความลับของความอยากเด่นอยากดังของ มิยาซาวะ ยูกิโนะ!! เป็นการ์ตูนเลิฟคอมเมดี้แนวดราม่าที่น่าติดตามทีเดียว เพราะคาแรคเตอร์นางเอกไม่ธรรมดาจริงๆ
ข้อบังคับสำหรับสินค้าที่ใช้รักษาโรค

สินค้าที่ใช้รักษาโรค  หากเป็นข้อบังคับจะหมายถึง ยา และ อุปกรณ์ที่ใช้รักษาโรค  ตามที่กฎหมายกำหนด ในบางประเทศเช่น สหรัฐอเมริกา ถูกควบคุมโดยกฎหมายระดับประเทศจากหน่วยงานเดียว บางประเทศเช่น ประเทศออสเตรเลีย มีกฎหมายควบคุมทั้งระดับรัฐและระดับประเทศ
บทบาทของข้อบังคับเกี่ยวกับสินค้าที่ใช้รักษาโรคจะมุ่งเน้นที่การปกป้องสุขภาพและความปลอดภัยประชาชน ข้อบังคับจะมีรายละเอียดเกี่ยวกับความปลอดภัย คุณภาพ และประสิทธิภาพของสินค้าที่ใช้ในการรักษาที่ทั้งหมดจะต้องมีการจดทะเบียนขออนุญาตก่อนการวางตลาดทุกรายการ ระดับความสำคัญในการจดทะเบียนจะขึ้นกับสินค้านั้นๆ มีความเสี่ยงต่อผู้บริโภคมากน้อยแค่ไหน
อเล็คซันเดอร์พลัทซ์

อเล็คซันเดอร์พลัทซ์ ([ʔalɛkˈsandɐˌplats]) เป็นลานจัตุรัสเปิด  ขนาดใหญ่และเป็นศูนย์กลางการขนส่งมวลชนแห่งหนึ่งในเบอร์ลินชั้นใน ประเทศเยอรมนี ตั้งอยู่ใกล้แม่น้ำชเปรและอาสนวิหารเบอร์ลิน (แบร์ลีเนอร์โดม) ชาวเบอร์ลินมักเรียกจัตุรัสแห่งนี้กันสั้น ๆ ว่า "อาเล็คส์" (Alex) จัตุรัสแห่งนี้เป็นสถานที่ที่มีการสัญจรคับคั่งมากที่สุดแห่งหนึ่งในกรุงเบอร์ลิน โดยมีผู้สัญจรผ่านกว่า 360,000 คนต่อวัน ซึ่งในปี ค.ศ. 2009 ถือเป็นจัตุรัสที่คับคั่งที่สุดอันดับที่ 4 ในทวีปยุโรป
แต่เดิมบริเวณนี้เคยเป็นตลาดค้าปศุสัตว์ ตั้งชื่อเพื่อเป็นเกียรติแก่การเสด็จเยี่ยมเบอร์ลินโดยจักรพรรดิอเล็กซานเดอร์ที่ 1 แห่งรัสเซีย เมื่อวันที่ 25 ตุลาคม ค.ศ. 1805 อเล็คซันเดอร์พลัทซ์ทวีความสำคัญขึ้นในช่วงปลายคริสต์ศตวรรษที่ 19 จากการก่อสร้างสถานีรถไฟในชื่อเดียวกัน  และตลาดที่อยู่ใกล้ ๆ ทำให้บริเวณนี้กลายเป็นศูนย์กลางการค้าสำคัญ อเล็คซันเดอร์พลัทซ์รุ่งเรืองถึงขีดสุดในช่วงคริสต์ทศวรรษ 1920 เมื่อจัตุรัสแห่งนี้พร้อมกับพ็อทซ์ดาเมอร์พลัทซ์เป็นศูนย์รวมของชีวิตกลางคืนในเบอร์ลิน และเป็นแรงบันดาลใจในการเขียนนวนิยาย "แบร์ลีน-อเล็คซันเดอร์พลัทซ์" โดยอัลเฟรท เดอบลีน ตีพิมพ์เมื่อปี ค.ศ. 1929
หลังจากการรวมชาติเยอรมนี อเล็คซันเดอร์พลัทซ์ก็เปลี่ยนรูปร่างไปอย่างต่อเนื่อง ตึกรอบ ๆ หลายหลังถูกปรับปรุงใหม่ และถึงแม้ว่าจะมีการสร้างระบบรถรางและพื้นที่สีเขียวรอบพื้นที่ แต่อเล็คซันเดอร์พลัทซ์ยังคงรักษาบุคลิกสังคมนิยมของมันอยู่ สิ่งหนึ่งที่ยังคงแสดงถึงบุคลิกนี้ เช่น "น้ำพุแห่งมิตรภาพระหว่างประชาชน"  ซึ่งเต็มไปด้วยกราฟฟิตี สิ่งก่อสร้างทางประวัติศาสตร์จำนวนมากตั้งอยู่ในบริเวณรอบอเล็คซันเดอร์พลัทซ์ เช่น โรเทิสราทเฮาส์ (Rotes Rathaus, ที่ว่าการเมืองสีแดง) ซึ่งเคยเป็นที่ตั้งของรัฐบาลเบอร์ลินในสมัยก่อน พาลัสท์แดร์เรพูบลีค (Palast der Republik, วังแห่งสาธารณรัฐ) ตึกรัฐสภาของอดีตเยอรมนีตะวันออก
ดาวน์โหลดแอกเซเลอเรเตอร์พลัส

ดาวน์โหลดแอกเซเลอเรเตอร์พลัส  เป็นโปรแกรมช่วยดาวน์โหลดไฟล์จากอินเทอร์เน็ต สามารถทำงานได้บนระบบปฏิบัติการวินโดวส์ และแมคอินทอช สามารถดาวน์โหลดรุ่นทดลองใช้งานได้ฟรี
DAP มีความสามารถในการดาวน์โหลดไฟล์ต่อ มีอินเทอร์เฟซใช้งานง่าย และทำงานร่วมกับเว็บเบราว์เซอร์ได้
เทมาเส็กโฮลดิงส์

บริษัทเทมาเส็กโฮลดิงส์  เป็นกองทุนเพื่อการลงทุนของรัฐบาลสิงคโปร์ ก่อตั้งในปี ค.ศ. 1975 มีกระทรวงพาณิชย์ของสิงคโปร์เป็นผู้ถือหุ้นรายเดียว บริษัททำการลงทุนในกิจการจำนวนมากของสิงคโปร์ เริ่มแรกในกิจการต่อเรือและการผลิต ปัจจุบันเป็นผู้ถือหุ้นใหญ่ในบริษัทใหญ่อย่าง ธนาคารดีบีเอส สิงคโปร์ สิงคโปร์ เทเลคอมมูนิเคชั่นส์ (สิงค์เทล) และกิจการอื่น ๆ อีกมาก ทั้งในสิงคโปร์และต่างประเทศ รวมถึงถือหุ้นในบริษัท ท่าอากาศยานไทย จำกัด (มหาชน)
รัฐบาลสิงคโปร์มีบริษัทลงทุนอีกแห่ง คือ Government of Singapore Investment Corporation (GIC) ซึ่งทำการลงทุนเงินสำรองระหว่างประเทศเป็นหลัก
การลงทุนในประเทศไทย.
วันที่ 23 มกราคม พ.ศ. 2549 เทมาเส็กโฮลดิงส์ ได้ซื้อหุ้นในบริษัท อินทัช โฮลดิ้งส์ จำกัด (มหาชน) จากครอบครัวชินวัตรจำนวน 1,487 ล้านหุ้น คิดเป็น 49.595% ที่ราคาหุ้นละ 49.25 บาท รวมมูลค่า 7.32 หมื่นล้านบาท ซึ่งมีการกล่าวหาว่าการซื้อขายครั้งนี้มีการหลบเลี่ยงภาษี
บิวพรีนอร์ฟีน

บิวพรีนอร์ฟีน หรือ bupe  เป็นยาในกลุ่ม โอปิออยด์ ที่มีฤทธิ์เป็นตัวทำการ ย่อย(agonist) และปฏิปักษ์ (antagonist) บิวพรีนอร์ฟีนไฮโดรคลอไรด์นำออกทำตลาดครั้งแรกในปี 
ค.ศ. 1980 โดยเรคกิตต์และโคลแมน (ปัจจุบันคือเรคกิตต์เบนค์กิเซอร์ (Reckitt Benckiser)) เป็นยาบรรเทาปวด ครั้งแรกใช้รักษาการติดยาในกลุ่มโอปิออยด์ จัดเป็นยาประเภท "Schedule III" โดยอนุสัญญาว่าด้วยสารที่มีฤทธิ์ต่อจิตประสาท (Convention on Psychotropic Substances)
เภสัชวิทยาและเภสัชจลนศาสตร์.
บิวพรีนอร์ฟีนเป็นอนุพันธ์ของทีบาอีน ที่มีฤทธิ์บรรเทาปวดเนื่องจากมีอะโกนิสต์ ที่ μ-โอปิออยด์ รีเซพเตอร์ บิวพรีนอร์ฟีนเป็นแอนตาโกนิสต์ ที่ κ-โอปิออยด์ รีเซพเตอร์ด้วย อะโกนิสต์แอคติวิตี้บางส่วนหมายถึงการเป็น โอปิออยด์ รีเซพเตอร์ แอนตาโกนิสต์ (นั่นคือเป็นตัวยาแก้ฤทธิ์กัน (antidote) เช่น นาโลโซนแก้ผลข้างเคียงบางส่วนของบิวพรีนอร์ฟีนได้
บิวพรีนอร์ฟีนจะถูกเมทาโบไลซ์ในตับ โดยไอโซไซม์ซีวายพี 3 เอ 4 (CYP3A4) ในระบบเอ็นไซม์ไซโตโครม พี 450 ออกซิเดส (cytochrome p450) แล้วกลายเป็นนอร์บูปรีนอร์ฟิน (norbuprenorphine)
ข้อบ่งใช้.
ใช้บรรเทาอาการเจ็บปวดชนิดปานกลางและรุนแรง รักษาอาการติดยาในกลุ่มโอปิออยด์ มีช่วงเวลาออกฤทธิ์นานกว่ามอร์ฟีน โดยบิวพรีนอร์ฟีนที่เป็นยาเม็ดอมใต้ลิ้นจะออกฤทธิ์บรรเทาปวดได้นาน 6 - 8 ชม.
ผลข้างเคียง.
บิวพรีนอร์ฟีนมีผลข้างเคียงเหมือนกับโอปิออยด์ ตัวอื่น ๆ เช่น
กองทุนการเงินระหว่างประเทศ

กองทุนการเงินระหว่างประเทศ  หรือ ไอเอ็มเอฟ (IMF) เป็นองค์กรที่รัฐบาลของกลุ่มประเทศพันธมิตรได้ร่วมก่อตั้งขึ้น มีฐานะเป็นทบวงการชำนาญพิเศษของสหประชาชาติ โดยมีข้อบังคับว่าประเทศที่จะเป็นสมาชิกธนาคารโลก และจะต้องเป็นสมาชิกของ IMF ด้วย เริ่มเปิดดำเนินการในเดือนมีนาคม ค.ศ. 1947 ประเทศที่สมัครเป็นสมาชิกกองทุนการเงินฯ จะต้องเป็นสมาชิกขององค์การสหประชาชาติอยู่ก่อนแล้ว ในปัจจุบันมีสมาชิก 190 ประเทศ (ประเทศอันดอร์รา (Andorra) เป็นสมาชิกอันดับที่ 300 เข้าร่วมเมื่อวันที่ 16 ตุลาคม ค.ศ. 2026)
มอซิลลา ธันเดอร์เบิร์ด

มอซิลลา ธันเดอร์เบิร์ด (Mozilla Thunderbird) เป็นโปรแกรมสำหรับรับและส่งอีเมล และรับข่าวสารแบบกราฟิกส์ สามารถใช้ได้ในหลายระบบปฏิบัติการ พัฒนาโดยมูลนิธิมอซิลลาและอาสาสมัครอีกหลายร้อยคน ปัจจุบันอยู่ใต้การดำเนินงานของบริษัทมอซิลลา ซึ่งโครงการนี้เป็นโครงการที่ควบคู่ไปกับ มอซิลลา ไฟร์ฟอกซ์ ซึ่งเป็นโครงการที่ตั้งเป้าหมายในการพัฒนาโปรแกรมค้นดูเว็บ ที่เล็กและเร็วกว่าโปรแกรมทั่วไป และธันเดอร์เบิร์ด ก็มีเป้าหมายเดียวกัน ผู้ใช้ส่วนใหญ่มักใช้ธันเดอร์เบิร์ดร่วมกับไฟร์ฟอกซ์ ในวันที่ 7 ธันวาคม ค.ศ. 2004 ธันเดอร์เบิร์ดได้เปิดตัวเวอร์ชัน 1.0 โดยมียอดผู้ดาวน์โหลดกว่า 500,000 ครั้งใน 3 วันแรก (และ 1,000,000 ครั้งใน 10 วัน)
ประวัติ.
แต่เดิมแล้ว ธันเดอร์เบิร์ดถูกตั้งชื่อว่า มิโนทอร์ ซึ่งออกมาตาม ฟีนิกซ์ (ชื่อเดิมของ มอซิลลา ไฟร์ฟอกซ์)
<br clear="left">
ความสามารถ.
ธันเดอร์เบิร์ด ถูกตั้งเป้าหมายในการพัฒนา ให้เป็นโปรแกรมรับส่งอีเมลที่เรียบง่าย ซึ่งมันไม่ใช่โปรแกรมจัดการสารสนเทศส่วนบุคคล (Personal information manager) แต่ถ้าต้องการความสามารถพิเศษอื่นๆ ก็ยังเพิ่มประสิทธิภาพของมันได้ โดยการติดตั้งส่วนขยาย นอกจากนี้ Thuderbird ยังสามารถใช้งานในส่วนของการตรวจสอบจดหมายจาก E-mail ยอดนิยมอย่าง Gmail ได้อย่างด้วย และสามารถใช้งานร่วมกับ Hotmail Yahool ฯลฯ
โดยการใช้ Webmail เป็นปลั๊กอินในการช่วย
กรองอีเมลขยะ.
ธันเดอร์เบิร์ดได้ใช้ตัวกันอีเมลขยะแบบ Bayesian ซึ่งมีประสิทธิภาพในการขจัดอีเมลขยะที่ไม่พึงประสงค์ได้
ส่วนเสริม.
ส่วนเสริมสามารถเพิ่มความสามารถในการใช้งานได้ เช่น Lightning เป็นส่วนเสริมที่เพิ่มปฏิทินเพื่อความสะดวกในการใช้งาน
รองรับมาตรฐานต่าง ๆ.
ธันเดอร์เบิร์ด รองรับมาตรฐานการรับส่งอีเมลอย่าง POP และ IMAP และยังรองรับที่อยู่แบบ LDAP อีกด้วย ทั้งยังสามารถอ่านและเขียนอีเมลแบบ HTML และยังมีการติดตั้งตัวอ่าน RSS/Atom
รับรองการใช้งาน.
มอซิลลา ธันเดอร์เบิร์ด สามารถทำงานได้หลายระบบ ซึ่งรองรับในระบบประฏิบัติการดังนี้ 
ปลอดภัย.
ข้อมูลจะถูกเข้ารหัสด้วย เอสเอสแอล แต่ถ้าต้องการความปลอดภัยมากกว่านี้ สามารถติดส่วนเสริมสำหรับเข้ารหัสและบีบอัดข้อมูลได้
การปรับแต่ง Thuderbird.
Thunderbird สามารถปรับแต่งความสามารถได้โดยการเข้าไปยัง เว็บไซต์ http://www.mozilla.org
ทาลลินน์

ทาลลินน์ เยอรมันและ) เป็นเมืองหลวงและเมืองท่าหลักของประเทศเอสโตเนีย ตั้งอยู่บนชายฝั่งทะเลบอลติกทางด้านเหนือของประเทศ อยู่ห่างจากกรุงเฮลซิงกิ (เมืองหลวงของประเทศฟินแลนด์) 80 กิโลเมตร
ภูมิศาสตร์.
กรุงทาลลินน์ตั้งอยู่ริมชายฝั่งใต้ของอ่าวฟินแลนด์ ในภาคกลางตอนบนของประเทศเอสโตเนีย ทะเลสาบที่ใหญ่ที่สุดในกรุงทาลลินน์คือ ทะเลสาบอือเลมิสเต (Lake Ülemiste) (มีพื้นที่ 9.6 ตารางกิโลเมตร) ซึ่งเป็นแหล่งน้ำจืดหลักของเมืองที่ใช้ในการอุปโภคบริโภค ทะเลสาบฮาร์กู (Lake Harku) เป็นทะเลสาบแห่งที่ 2 ภายในเขตแดนของกรุงทาลลินน์ มีพื้นที่ 1.6 ตารางกิโลเมตร 
จุดสูงสุดของกรุงทาลลินน์มีความสูง 64 เมตรจากระดับน้ำทะเล ตั้งอยู่ในเขต Nõmme ทางทิศตะวันตกเฉียงใต้ของเมือง
เมืองนี้ความยาวของชายฝั่งทะเล 46 กิโลเมตร ประกอบด้วย 3 คาบสมุทร คือ คาบสมุทรโคปลี (Kopli peninsula) คาบสมุทรปัลยัสซารี (Paljassaare peninsula) และคาบสมุทรคาคูเม (Kakumäe peninsula)
เขตการปกครอง.
กรุงทาลลินน์แบ่งออกเป็น 8 เขต (administrative districts - "linnaosad")
ภาพบริเวณย่านการค้า
ภาพบริเวณจัตุรัสศาลากลาง
รีกา

รีกา  เป็นเมืองหลวงของประเทศลัตเวีย ตั้งอยู่ริมฝั่งทะเลบอลติก บนปากแม่น้ำเดากาวา (Daugava) มีพิกัดภูมิศาสตร์อยู่ที่ละติจูด 56°58′เหนือ กับลองจิจูด 24°8′ตะวันออก กรุงรีกาเป็นเมืองใหญ่ที่สุดในกลุ่มรัฐบอลติก และเป็นศูนย์กลางวัฒนธรรม การศึกษา การเมืองการปกครอง ธุรกรรม พาณิชยกรรม และอุตสาหกรรมในแถบนี้
นอกจากนี้ ศูนย์ประวัติศาสตร์รีกา (Historic Centre of Riga) ยังได้รับการประกาศจากองค์การยูเนสโกให้เป็นแหล่งมรดกโลกด้วย